شەفەق نیوز/ دەسەی باڵای تەندروسی وسەڵامەتی نیشتمانی لە عراق، ئمڕوو شەممە، بڕیارەیل نوویگ برد لە نواگردن ڤایڕۆس کۆڕۆنا لە وڵاتەگە، زاقتریان لە باوەت واکسینەگە.
دەسەی باڵای تەندروسی،وەگورەی راگەیانن حکومەتی بڕیاردا پێشوازی نەکردن لە هیچ سەردانکەریگ لە جهان، وبڕیاردا لە کردنەوەی مزگەفتەگان وسەیرانگایل و شار یاریەگان وەگەرد پابەندی وە مقەیەتی و دویرەوکەفتن.
دەسەگە دووپاتکرد لە گرنگی زویکردن لە داین بڕه یەکەمینەگە لە پویل سەنین لە یەکەم واکسین مسۆگەر و تاقیکریاگ وەگورەی رینمایل ریکخروا تەندروسی جهانی، ک بایی ٢٠ لە سەدە، وئاماژەکرد ک عراق وەگەرد وڵات چین وئیماڕات هاوبەشی کەێد لە گەشەپیدان واکسینە چینیەگە، وسوودگردن لەلی.
